
	[bookmark: __DdeLink__47_273448963]Deset triglavskih domova (SLO)

	petak, 27.08.2027.

	[bookmark: _GoBack]Polazak: parkiralište Prima - Škurinje u 6 sati
	Povratak: 29.08.2027. u večernjim satima

	Prijevoz: osobna vozila
	Cijena: 90 €

	Opis: 
Triglavski nacionalni park prostire se na 84 000 hektara u Julijskim Alpama. Park karakteriziraju visoki alpski vrhovi, duboke doline, planinske šume, brojna jezera i slapovi, među kojima se posebno ističu Dolina Triglavskih jezera, Bohinjsko jezero i slap Savica. Područje je iznimno bogato biljnim i životinjskim svijetom te ima veliku prirodnu i kulturnu vrijednost. Pod zaštitom je UNESCO-a kao  rezervat biosfere. Triglav po kojem je dobio ime s 2864 metara je najviši vrh a Tolminska korita su sa 180 metara najniža točka. Unutar parka su 33 naselja sa oko 2350 ljudi. Trodnevnu kružnu turu od 55 km, 3000 m uspona, 3000 m spusta i 25 sati hoda započinjemo i završavamo u mjestu Stara Fužina pokraj Bohinjskog jezera. Posjetit ćemo redom 10 planinarskih domova:1. Planinska koča na Vojah 690 m2. Koča pri slapu Mostnice 732 m3. Vodnikov dom na Velem polju 1817 m (spavanje)4. Dom Planika pod Triglavom 2401 m5. Koča na Doliču 2151 m6. Zasavska koča na Prehodavcih 2071 m7. Koča pri Triglavskih jezerih 1685 m8. Koča pod Bogatinom 1513 m (spavanje)9. Dom na Komni 1520 m10. Koča pri Savici 654 mNa kraju naše planinarske ture slijedi osvježenje u Bohinjskom jezeru ili u restoranima pokraj jezera.

Napomena:
Potrebna je odlična fizička kondicija. Broj sudionika je ograničen na 20. Prijave uz uplatu do popunjenja. U slučaju odustajanja iz bilo kojeg razloga uplata se vraća samo kada se popuni mjesto s liste čekanja. 

Cijena obroka u domovima se kreće od 8 do 20 €, a pića od 2 do 8 €. Ponijeti svoju posteljinu (plahtu i jastučnicu) ili lajner, u protivnom u domu morate kupiti posteljinu za 6 € (NIJE DOZVOLJENA PLANINARSKA VREĆA ZA SPAVANJE!).


	Težina staze: teška staza (petak oko 7 sati hoda;  subota oko 10 sati hoda;  nedjelja oko 7 sati hoda)

	Oprema: Kompletna oprema za trodnevnu planinarsku turu u Alpama : hrana, voda, važeća putna isprava, zamjenska odjeća za promjenjive vremenske uvjete, planinarski štapovi, kabanica, kapa ili šešir, sunčane naočale, krema - zaštita od sunca, čeona lampa, higijenski pribor, komplet prve pomoći, važeća planinarska iskaznica za 2027. godinu.

	Vodič(i): Božo Barbarić (+385 98 404 918 ) Žaklina Šupica (+385 98 985 6510)

	Prijave i informacije: u tajništvu Društva do 01.07.2027.




Prijavom na izlet svaki član Društva potvrđuje da je upoznat sa zahtjevima izleta, da ispunjava zdravstvene, fizičke i tehničke uvjete za sigurno sudjelovanje na izletu, da ima uplaćenu članarinu HPS-a za tekuću godinu, te da pristupa izletu na vlastitu odgovornost. Sudionik je dužan tijekom izleta slušati upute vodiča. U slučaju loših vremenskih prilika ili drugih nepredviđenih okolnosti, vodič ima pravo promijeniti rutu ili otkazati izlet. 

